b'\n_START_ARTICLE_\nMartin Nagli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo srednji \xc5\xa1oli v Ljubljani in bogoslovnih \xc5\xa1tudijah med letoma 1759 in 1768, je leta 1768 stopil v jezuitski red. Med letoma 1768 in 1770 je bil v noviciatu na Dunaju._NEWLINE_V letih 1770 in 1771 je bil repetitur humaniorum v Leobnu, v letih 1771 in 1772 pa v Gradcu. Nato se je vrnil v Ljubljano. V letih 1772 in 1773 je bil profesor na jezuitski gimnaziji. Profesor v humanitetnem razredu je bil \xc5\xa1e leta 1782. Leta 1781 je postal \xc4\x8dlan obnovljene akademije operozov. Leta 1784 je postal \xc4\x8dlan komisije za revizijo Japljevega in Kumerdejevega prevoda Biblije. Bil je \xc5\xa1ibkega zdravja. Bolehal je za jetiko, ki je bila verjetno razlog, da je opustil profesuro vsaj leta 1789._NEWLINE_Pod vplivom Marka Pohlina ga je prevevala prerodna miselnost. Sodeloval je pri manj\xc5\xa1ih akcijah na\xc5\xa1ih preroditeljev in objavil nekaj pesmi v Devovih Pisanicah (COBISS). Nasprotoval je Japljevi pobudi, da bi kapucini izdali Hipolitov slovar.'